Նգուեն Ֆու Չոնգ

**Նգուեն Ֆու Չոնգ** (, ), վիետնամցի քաղաքական և պետական գործիչ, 2018 թվականի հոկտեմբերի 23-ից մինչև 2021 թվականի ապրիլի 5-ը եղել է Վիետնամի նախագահ, 2006-2011 թվականներին և 2011 թվականի հունվարի 19-ից մինչև իր մահը՝ 2024 թվականի հուլիսի 19-ը՝ Վիետնամի Ազգային ժողովի նախագահ։

Նգուեն Ֆու Չոնգը եղել է Վիետնամի կոմունիստական կուսակցության Կենտրոնական կոմիտեի գլխավոր քարտուղար։

## Կենսագրություն
Նգուեն Ֆու Չոնգը ծնվել է 1944 թվականի ապրիլի 14-ին Հանոյի արվարձանում։ 1967 թվականին ավարտել է Հանոյի համալսարանի բանասիրական ֆակուլտետը, 1968 թվականին միացել է Վիետնամի կոմունիստական կուսակցությանը։  1967-1973, 1976-1980 և 1983-1996 թվականներին աշխատել է Վիետնամի կոմունիստական կուսակցության Կենտկոմի *«Tạp chí Cộng Sản*» («Կոմունիստ») տեսական և քաղաքական ամսագրում, 1991-1996 թվականներին եղել է ամսագրի գլխավոր խմբագիր։

1981 թվականինին Նգուեն Ֆու Չոնգը ուղարկվել է Խորհրդային Միության ԽՍԿԿ Կենտրոնական կոմիտեին կից Ռուսաստանի պետական ծառայության ակադեմիայում սովորելու և մասնագիտանալու կուսակցաշինության մեջ։ 1983 թվականին պաշտպանել է ատենախոսություն և ստացել պատմական գիտությունների թեկնածուի գիտական աստիճան, 1992 թվականից՝ դոցենտ, 2002 թվականից՝ Հանոյի պետական համալսարանի պրոֆեսոր։

1994 թվականին ընտրվել է Վիետնամի կոմունիստական կուսակցության անդամ, իսկ 1997 թվականի դեկտեմբերից՝ քաղբյուրոյի անդամ։ 1998-2000 թվականներին ղեկավարել է Քաղբյուրոյի գաղափարախոսության, մշակույթի և կրթության հարցերը, 1998-2006 թվականներին եղել է Քաղբյուրոյի փոխնախագահ, 1998-2001 թվականներին՝ ՀԿԿ Կենտկոմի տեսական հանձնաժողովի նախագահ, տեսական աշխատանքների պատասխանատու։ 2000 թվականի հունվարից մինչև 2006 թվականի հունիսը Նգուեն Ֆու Չոնգը եղել է Վիետնամի կոմունիստական կուսակցության Հանոյի քաղաքային կոմիտեի քարտուղարը:

2002 թվականի մայիսին Նգուեն Ֆու Չոնգը ընտրվել է Վիետնամի ազգային ժողովի պատգամավոր։

2006 թվականի հունիսի 26-ից մինչև 2011 թվականի հուլիսի 23-ը Նգուեն Ֆու Չոնգը եղել է Վիետնամի Ազգային ժողովի նախագահը։ 2011 թվականի հունվարի 19-ին Վիետնամի Կոմունիստական կուսակցության XI համագումարում ընտրվել է Վիետնամի կոմունիստական կուսակցության Կենտկոմի գլխավոր քարտուղար։ Նա նաև ղեկավարում է Վիետնամի կոմունիստական կուսակցության Կենտրոնական կոմիտեի քարտուղարությունը և ղեկավարել է Վիետնամի Կենտրոնական ռազմական հանձնաժողովի նախագահի պաշտոնը։

2013 թվականի դեկտեմբերի 18-ին Ժողովրդական ոստիկանի 69-րդ ազգային կոնֆերանսում Նգուեն Ֆու Չոնգը պահանջել է, որ ժողովրդական աշխարհազորայինները տիրապետեն իրավիճակին, կատարեն ճշգրիտ կանխատեսումներ և կուսակցությանն ու պետությանը տրամադրեն արդյունավետ խորհուրդներ՝ պահպանել ազգային անվտանգությունը, ինչպես նաև բոլոր ճակատների անվտանգությունը, կուսակցության պաշտպանությունը և երկրի վերջին շրջանում ընդունված փոփոխված Սահմանադրության իրագործման գործընթացը։ 

Դեկտեմբերի 28-ին նա ելույթ է ունեցել Կենտրոնական ռազմական հանձնաժողովի 2013 թվականի աշխատանքը ամփոփող կոնֆերանսում։

2016 թվականի հունվարի 27-ին Վիետնամի կոմունիստական կուսակցության 12-րդ համագումարում վերընտրվել է Վիետնամի կոմունիստական կուսակցության Կենտկոմի գլխավոր քարտուղար։

2018 թվականի հոկտեմբերի 23-ին Նգուեն Ֆու Չոնգը ընտրվել է Վիետնամի նախագահ։ Նա փոխարինել է է սեպտեմբերի 21-ին մահացած Տրան Դայ Քուանգին։ Մեկնաբանները նշել են, որ Նգուեն Ֆու Չոնգը Հո Չի Մինից հետո առաջին անգամ միավորել է կուսակցության և պետության ամենաբարձր պաշտոնները: Նա Վիետնամի նախագահի պաշտոնը զբաղեցրել է մինչև 2021 թվականի ապրիլի 5-ը։

Նգուեն Ֆու Չոնգը մահացել է 2024 թվականի հուլիսի 19-ին երկարատև հիվանդությունից հետո 80 տարեկան հասակում։

## Ընտանիք
Նգուեն Ֆու Չոնգը ամուսնացած է եղել Նգո Տհունի հետ։ Նրանց դուստրը և որդին պետական աշխատող են։

## Ծանոթագրություններ

## Արտաքին հղումներ
*Մահացել է Վիետնամի Կոմկուսի կենտկոմի գլխավոր քարտուղար Նգուեն Ֆու Չոնգը
* 

Կատեգորիա:Լենինյան մրցանակի դափնեկիրներ
Կատեգորիա:Կոմունիստ ղեկավարներ
Կատեգորիա:Կոմունիստներ
Կատեգորիա:Պատմական գիտությունների թեկնածուներ
Կատեգորիա:Պետության գործող ղեկավարներ
Կատեգորիա:Պետության ղեկավարներ
Կատեգորիա:Վիետնամի նախագահներ
Կատեգորիա:Քաղաքական գործիչներ
Կատեգորիա:Փիլիսոփայական գիտությունների դոկտորներ